חוה ארליך

חוה ארליך-רוגינסקי (נולדה ב-1966) היא אדריכלית ומתכננת ערים ישראלית. מנהלת תחום תכנון, עירוניות וקיימות במכון ירושלים למחקרי מדיניות. לשעבר מתכננת מחוז תל אביב ומהנדסת העיר פתח תקווה.

ביוגרפיה 
ארליך נולדה בחיפה וגדלה בנצרת עילית (כיום: נוף הגליל). אביה, יצחק, היה מנהל עבודה בחברות פיתוח תשתיות, ואימה, תמר, הייתה מפקחת במשרד החינוך.

בעלת תואר ראשון באדריכלות מהטכניון, תואר שני במינהל ציבורי מאוניברסיטת הרווארד, ודוקטורט בתכנון ערים מהטכניון.

החל משנת 1993 כיהנה במגוון תפקידים במגזר הציבורי ובשלטון המקומי, ובהם: מתכננת מחוז תל אביב, מהנדסת העיר פתח תקווה, מהנדסת העיר נצרת עילית ומהנדסת הוועדה המרחבית שומרון (כיום: יישובי הברון).

לאורך השנים כיהנה בתפקידי מחקר והוראה באקדמיה ופרסמה מאמרים בתחום התמחותה.

בשנת 2021 יצא לאור ספרה "חוכמת העיר: איך להבין נדל"ן", שמטרתו להנגיש לאנשי מקצוע ולקהל הרחב את תחום התכנון העירוני ואת 'מאחורי הקלעים' של הנעשה במוסדות התכנון.

החל משנת 2021 מנהלת את תחום תכנון, עירוניות וקיימות במכון ירושלים למחקרי מדיניות.

נשואה ואם לארבעה, מתגוררת בפתח תקווה.

פרסומים 
 הסכמים בין יזמים לרשויות תכנון: המאבק ללגיטימיות, מקרקעין טז/4, 2017 (עם רחל אלתרמן)
 לגיטימציה של הסכמים בין רשויות התכנון ליזמים – החוק והפרקטיקה בישראל במבט בין-לאומי השוואתי, הטכניון - המרכז לחקר העיר והאזור, 2020 (עם רחל אלתרמן)
 חוכמת העיר: איך להבין נדל"ן, הוצאת ניב, 2021
 מתעשייה מסורתית לעירוב שימושים, מכון ירושלים למחקרי מדיניות, 2022 (עם חמי גרא ומיכל קורח)
 שיפור תנאי המחיה במזרח ירושלים, מכון ירושלים למחקרי מדיניות, 2023 (עם מליחה זגייר)

קישורים חיצוניים 

 

 גילי מלינצקי, "לא חייבים עוד דירות חדשות בכל מקום": מהנדסת העיר פתח תקווה חושבת גם על מלונות בעיר, דה מרקר, 9 במרץ 2019
 מירב מורן, 5 מהנדסי ערים התיישבו לשיחה על תחבורה וחניה, גלובס, 1 במרץ 2021
 פודקאסט "החזית העירונית" - ד"ר חוה ארליך על תכנון והתחדשות עירונית, מרכז הנדל"ן, 26 ביוני 2021

הערות שוליים 

מתכננות ערים ישראליות
מתכנני ערים ישראלים
בוגרות הטכניון - מכון טכנולוגי לישראל: אדריכלות
בוגרי הטכניון - מכון טכנולוגי לישראל: אדריכלות
בוגרות אוניברסיטת הרווארד
בוגרי אוניברסיטת הרווארד
בעלות תואר דוקטור מהטכניון - מכון טכנולוגי לישראל
בעלי תואר דוקטור מהטכניון - מכון טכנולוגי לישראל
פתח תקווה: אישים
מהנדסי ערים
מחברות ספרי עיון ישראליות
מחברי ספרי עיון ישראלים
מנהלות ישראליות
מנהלים ישראלים
ישראליות שנולדו ב-1966
ישראלים שנולדו ב-1966